Държавен вестник, бр. 102, 2018 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  102
реда на Закона за държавните помощи цялата 
информация и придружаваща документация, 
която Европейската комисия счита за необхо-
дима за целите на контрола на прилагането 
на Регламент (ЕС) № 651/2014 и на Регламент 
(ЕС) № 1407/2013. Информацията и доку-
ментацията се предоставят на министъра на 
финансите в срок 15 работни дни от датата 
на искането на Европейската комисия и/или 
на министъра на финансите, освен ако в ис-
кането не е определен друг срок.
(6) Агенцията изготвя доклад относно 
прилагането и изпълнението на условията по 
този раздел за всяка календарна година или 
за част от календарната година.
(7) Докладът се изпраща до Европейската 
комисия по реда на Закона за държавните 
помощи.
Чл. 69. Всички помощи, които са непра-
вомерни, несъвместими или неправилно из-
ползвани и са предоставени в нарушение на 
Закона за държавните помощи, подлежат на 
възстановяване при условията и по реда на 
Закона за държавните помощи.
ДОПЪЛНИТЕЛНИ РАЗПОРЕДБИ
§ 1. По смисъла на този правилник:
1. „Свързани лица“ са:
а) съпрузите, роднините по права линия, 
по съребрена – до трета степен включително, 
и роднините по сватовство – до втора степен 
включително;
б) работодател и работник, като под работо-
дател се разбира лице, от което сте получавали 
възнаграждение през последната една година 
преди съответната сесия;
в) съдружниците;
г) лицата, едното от които участва в упра-
влението на другото или на негово дъщерно 
дружество;
д) лицата, едното от които е направило 
дарение или изплатило възнаграждение на 
другото през календарната година, предхож-
даща разглеждането на проекта;
е) лицата, едното от които упражнява 
контрол спрямо другото;
ж) лицата, които се намират в икономи-
ческа или политическа зависимост, която 
поражда основателни съмнения в неговата 
безпристрастност и обективност.
2. „Голямо предприятие“ е понятие съглас-
но чл. 1, т. 24 от Регламент (ЕС) № 651/2014.
§ 2. Този правилник предвижда мерки по 
прилагането на:
1. Регламент (ЕС) № 651/2014 на Комисията 
от 17 юни 2014 г. за обявяване на някои ка-
тегории помощи за съвместими с вътрешния 
пазар в приложение на членове 107 и 108 от 
Договора;
2. Регламент (ЕС) № 1407/2013 на Коми-
сията от 18 декември 2013 г. относно прила-
гането на членове 107 и 108 от Договора за 
функционирането на Европейския съюз към 
помощта „de minimis“.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 3. (1) Схемите за държавна и минимална 
помощ по чл. 26, ал. 1 от ЗФИ се прилагат в 
срок до 31 декември 2020 г. и 6 месеца след 
изтичането на този срок.
(2) След изтичането на срока по ал. 1 нови 
държавни и минимални помощи не могат да 
бъдат предоставяни. 
(3) Плащанията, които не са приключили 
до изтичането на срока по ал. 1, могат да се 
извършват, но само въз основа на договори 
за държавно подпомагане, сключени в посо-
чения срок.
§ 4. (1) По реда на този правилник за фи-
нансиране по схемите съгласно чл. 26, ал. 1, 
т. 1 от ЗФИ могат да кандидатстват проекти, 
които към влизането му в сила са преминали 
оценка за културен продукт.
(2) Заявителите на проекти по ал. 1 по-
дават заявление по чл. 54, ал. 1, т. 1, като в 
заявлението изрично се посочва, че проектът 
е преминал оценка за културен продукт. Към 
заявлението по чл. 54, ал. 1, т. 1 се прилага 
документацията по неприключилото производ-
ство във връзка със заявление, регистрирано 
и разгледано от художествена комисия преди 
влизането в сила на този правилник. Агенци-
ята служебно комплектува документациите и 
проектите по тези производства.
(3) Заявителите на проекти по чл. 26, 
ал. 1, т. 1 и 3 от ЗФИ, които са разгледани от 
финансова комисия до влизането в сила на 
този правилник, подават заявление по реда на 
този правилник, като проектите подлежат на 
преразглеждане от финансова комисия по реда 
на този правилник и взетите по тях решения 
се потвърждават, в случай че не противоречат 
на изискванията на правилника. Агенцията 
служебно комплектува документациите и 
проектите по тези производства.
§ 5. Изискванията на чл. 14, ал. 3 и чл. 37, 
ал. 1 не се прилагат за членовете на нацио-
налните художествени комисии и на финан-
совата комисия до изтичане на мандатите на 
съответните комисии.
§ 6. Правилникът се приема на основание 
§ 27 от преходните и заключителните разпо-
редби на Закона за изменение и допълнение на 
Закона за филмовата индустрия (ДВ, бр. 97 от 
2018 г.), като неговото изпълнение се възлага 
на изпълнителния директор на Изпълнителна 
агенция „Национален филмов център“.
§ 7. Този правилник влиза в сила от
5 декември 2018 г.